Snowboardsjefen: - Dette er veldig stort
De 16 beste mannlige snowboardkjørerne i verden er på plass i Tignes i Frankrike for å kjøre den europeiske utgaven av X Games. Torsdag kjørte gutta kvalifisering til slopestylefinalen. Der var Torstein Horgmo (26) overlegen. Han kjørte en knallsterk førsterunde og fikk hele 92 poeng. Det var ingen i nærheten av å true. - Alle kjørte knallhardt i første omgang, men Torstein var jo spesielt god. Han gjorde det samme som han gjorde i Tsjekkia: Kjørte en vanvittig førsterunde, ledet hele veien og vant, sier landslagssjef Thomas Harstad til VG Nett.I slopestylerennet i Tsjekkia på lørdag ble det norsk dobbeltseier. Horgmo vant foran Ståle Sandbech (19). I torsdagens kvalifisering i European X Games kvalifiserte Sandbech seg til finale som sistemann på plass nummer åtte. - Det gikk vanvittig bra. Slopestyle-konkurransen i X Games er den hardeste i verden. Alle de beste er her og vi har tre gutter i finalen av åtte totalt. Dette er veldig stort, sier Harstad. - Ståle har mer å gå på. Både han og Torstein har trippelcork inne. Jeg er sikker på at vi får se det i finalen, fortsetter han. Også Gjermund Bråten tok seg til slopestylefinalen. Hos han var det den andre runden som avgjorde. Der fikk han en poengscore på 81,66. Det holdt til sjetteplass i kvalifiseringen.Det norske snowboardlandslaget har jevnt og trutt forbedret seg de siste årene. Nå er laget blant de sterkeste i verden. I vinterens X Games i USA markerte også de norske seg. Torstein Horgmo tok sitt tredje Big Air-gull og ble med det historisk. Og også i slopestyle er det ingen nasjoner som kan måle seg med nordmennene, mener landslagssjefen. - Vi blir omtalt som verdens beste slopestylelag. Vi er helt i toppen hver eneste gang, både blant gutta og jentene. Men når det er sagt er det ikke mye som skiller de 20-30 beste i verden, sier Harstad. På kvinnesiden er det Silje Norendal (19) og Kjersti Buaas (30) som kjører morgendagens finale. De har begge medaljer fra European X Games fra før. PS: Slopestylefinalen sendes på NRK 1 fra klokken 10.30 fredag. Kvinnenes finale begynner klokken 13. Resultater under bildet.2. Mark McMorris - 90 poeng 3. Sebastien Toutant - 89,33 poeng 4. Peetu Piiroinen - 85 poeng 5. Eric Willett - 84,33 poeng7. Sage Kotsenburg - 78,66 poeng16. Ulrik Badertscher - 20,33 poeng
Aldri før har Norge tatt medalje for herrer i European X Games. I fredagens finale har laget tre sjanser.